Doložka finančných, ekonomických, environmentálnych vplyvov a vplyvov na zamestnanosť
1.	Novela zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z. nebude mať svojim obsahom nároky na štátny rozpočet.
2.	Pre podnikateľov, ktorí produkujú určené výrobky to znamená, že budú musieť pri výrobe splniť podmienky tohto zákona, ale na druhej strane to pre nich znamená možnosť uchádzať sa o trhy v štátoch Európskej únie.
3.	Významný pozitívny vplyv bude mať na životné prostredie, nakoľko zabezpečí menej nebezpečných výrobkov, ktoré v konečnom dôsledku nepriaznivo vplývajú ako na populáciu tak aj na životné prostredie ako také.
4.	Novela zákona taktiež nebude mať vplyv na zamestnanosť a tvorbu nových pracovných miest.